
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 135 

25 Ιουνίου 


ΝΟΜΟΣ ΥΠ' ΑΡΙΘ. 2414 

Εκσυγχρονισμός των Δημοσίων Επιχειρήσεων και Οργανι¬ 
σμών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Πεδίο εφαρμογής 

1. Στις διατάξεις του παρόντος νόμου υπάγονται οι 
κάτωθι Δημόσιες Επιχειρήσεις και Οργανισμοί, που ο¬ 
νομάζονται για τους σκοπούς του παρόντος νόμου 
δημόσιες επιχειρήσεις: 

ΑΝΩΝΥΜΗ ΕΤΑΙΡΙΑ ΔΙΩΡΥΓΑΣ ΚΟΡΙΝΘΟΥ 
(Α Ε ΔΙ Κ ) ΑΕΡΟΑΙΜΗΝ ΑΘΗΝΩΝ (Α.ΑΘ. Α.Ε.). ΔΗ¬ 
ΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ (Δ,Ε.Η. Α.Ε.), ΔΙΕ¬ 
ΘΝΗΣ ΕΚΘΕΣΗ ΘΕΣΣΑΛΟΝΙΚΗΣ (Δ.Ε.Θ. Α.Ε.), ΔΗ¬ 
ΜΟΣΙΑ ΕΠΙΧΕΙΡΗΣΗ ΠΕΤΡΕΛΑΙΟΥ (Δ.Ε.Π. Α.Ε.). ΔΗ¬ 
ΜΟΣΙΑ ΕΠΙΧΕΙΡΗΣΗ ΑΕΡΙΟΥ (Δ,ΕΠ.Α. Α.Ε.). ΔΗΜΟΣΙΑ 
ΕΠΙΧΕΙΡΗΣΗ ΠΕΤΡΕΛΑΙΟΥ ΕΡΕΥΝΑ-ΕΚΜΕΤΑΛΛΕΥ- 
ΣΗ ΥΔΡΟΓΟΝΑΝΘΡΑΚΩΝ (Δ.Ε.Π,-ΕΚ.Υ. Α.Ε.). ΔΗΜΟ¬ 
ΣΙΑ ΕΠΙΧΕΙΡΗΣΗ ΠΟΛΕΟΔΟΜΙΑΣ ΣΤΕΓΑΣΗΣ 
(Δ.Ε.ΠΟ.Σ.). ΔΗΜΟΤΙΚΗ ΕΠΙΧΕΙΡΗΣΗ ΦΩΤΑΕΡΙΟΥ Α¬ 
ΘΗΝΩΝ (Δ.Ε.Φ.Α.), ΕΛΛΗΝΙΚΗ ΑΕΡΟΠΟΡΙΚΗ ΒΙΟΜΗ¬ 
ΧΑΝΙΑ (Ε.Α.Β. Α.Ε.), ΕΛΛΗΝΙΚΗ ΒΙΟΜΗΧΑΝΙΑ ΟΠΛΩΝ 
(ΕΒΟ Α.Ε.), ΕΤΑΙΡΙΑ ΘΕΡΜΙΚΩΝ ΛΕΩΦΟΡΕΙΩΝ 
(Ε.ΘΕ.Λ. Α.Ε.), ΕΛΛΗΝΙΚΑ ΚΑΥΣΙΜΑ ΟΡΥΚΤΕΛΑΙΑ 
(Ε Κ Ο Α Ε.). ΕΛΛΗΝΙΚΑ ΔΙΥΛΙΣΤΗΡΙΑ ΑΣΠΡΟΠΥΡΓΟΥ 
(ΕΛ.Δ.Α. Α.Ε.), ΕΛΛΗΝΙΚΟΣ ΟΡΓΑΝΙΣΜΟΣ ΤΥΠΟΠΟΙΗ¬ 
ΣΗΣ (ΕΛ.Ο.Τ.), ΕΛΛΗΝΙΚΑ ΤΑΧΥΔΡΟΜΕΙΑ (ΕΛ.ΤΑ. 
Α ε.). ΕΛΛΗΝΙΚΟΣ ΟΡΓΑΝΙΣΜΟΣ ΜΙΚΡΟΜΕΣΑΙΩΝ 
ΜΕΤΑΠΟΙΗΤΙΚΩΝ ΕΠΙΧΕΙΡΗΣΕΩΝ ΚΑΙ ΧΕΙΡΟΤΕΧΝΙΑΣ 
(Ε.Ο.Μ.Μ.Ε.Χ.). ΕΛΛΗΝΙΚΟΣ ΟΡΓΑΝΙΣΜΟΣ ΤΟΥΡΙ¬ 
ΣΜΟΥ (Ε.Ο.Τ.), ΕΛΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ 
(Ε ΡΤ Α.Ε.), ΕΤΑΙΡΙΑ ΥΔΡΕΥΣΗΣ-ΑΠΟΧΕΤΕΥΣΗΣ 
ΠΡΩΤΕΥΟΥΣΑΣ (Ε.ΥΔ.Α.Π. Α.Ε.). ΗΛΕΚΤΡΟΚΙΝΗΤΑ 
ΛΕΩΦΟΡΕΙΑ ΠΕΡΙΟΧΗΣ ΑΘΗΝΩΝ-ΠΕΙΡΑΙΩΣ 
(Η.Λ,Π.Α.Π. Α.Ε.), ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗ- 
ΝΩΝ-ΠΕΙΡΑΙΩΣ (Η.Σ.Α.Π. Α.Ε.), ΚΑΤΑΣΤΗΜΑΤΑ ΑΦΟ¬ 
ΡΟΛΟΓΗΤΩΝ ΕΙΔΩΝ (Κ.Α.Ε. Α.Ε.), ΚΤΗΜΑΤΙΚΗ ΕΤΑΙ¬ 
ΡΙΑ ΔΗΜΟΣΙΟΥ (Κ.Ε.Δ. Α.Ε.). ΟΡΓΑΝΙΣΜΟΣ ΑΠΟΧΕ¬ 


ΤΕΥΣΗΣ ΘΕΣΣΑΛΟΝΙΚΗΣ (Ο.Α.Θ.), ΟΡΓΑΝΙΣΜΟΣ Α¬ 
ΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ (Ο.Α.Σ.Α. Α.Ε.). 
ΟΡΓΑΝΙΣΜΟΣ ΔΙΕΞΑΓΩΓΗΣ ΙΠΠΟΔΡΟΜΙΩΝ ΕΛΛΑ¬ 
ΔΟΣ (Ο.Δ.Ι.Ε.), ΟΛΥΜΠΙΑΚΗ ΑΕΡΟΠΛΟΙΑ (Ο.ΑΕΡΟ- 
ΠΛΟΊΆ Α.Ε.), ΟΛΥΜΠΙΑΚΗ ΑΕΡΟΠΟΡΙΑ (Ο.Α. Α.Ε.). 
ΟΙΥΜΡΙΟ 0ΑΤΕΗΙΝ3 (Ο.Ο), ΟΛΥΜΠΙΑΚΗ ΤΟΥΡΙΣΤΙΚΗ 
(ΟΛ,ΤΟΥΡ. Α.Ε.). ΟΡΓΑΝΙΣΜΟΣ ΠΡΟΓΝΩΣΤΙΚΩΝ Α¬ 
ΓΩΝΩΝ ΠΟΔΟΣΦΑΙΡΟΥ (Ο.Π.Α.Π.), ΟΡΓΑΝΙΣΜΟΣ 
ΠΡΟΩΘΗΣΗΣ ΕΞΑΓΩΓΩΝ (Ο.Π.Ε.). ΟΡΓΑΝΙΣΜΟΣ ΣΙ¬ 
ΔΗΡΟΔΡΟΜΩΝ ΕΛΛΑΔΟΣ (Ο-Σ.Ε. Α.Ε.), ΟΡΓΑΝΙΣΜΟΣ 
ΤΗΛΕΠΙΚΟΙΝΩΝΙΩΝ ΕΛΛΑΔΟΣ (ΟΤ.Ε. Α.Ε.), ΟΡΓΑΝΙ¬ 
ΣΜΟΣ ΥΔΡΕΥΣΗΣ ΘΕΣΣΑΛΟΝΙΚΗΣ (Ο.Υ.Θ.). 

2 Με προεδρικά διατάγματα, που εκδίδονται με πρό¬ 
ταση των Υπουργών Εθνικής Οικονομίας, Οικονομικών 
και του εποπτεύοντος Υπουργού δυνανται να υπάγονται 
στις διατάξεις του παρόντος νόμου και άλλες δημοσίες 
επιχειρήσεις και οργανισμοί. 

Άρθρο 2 

Νομική μορφή των Δ.Ε.Κ.Ο. 

1. Με προεδρικά διατάγματα, που εκδίδονται μέσα 
σε έξι (6) μήνες απο τη δημοσίευση του παρόντος με 
πρόταση των Υπουργών Εθνικής Οικονομίας. Οικονο¬ 
μικών και του εποπτεύοντος Υπουργού, μετά από γνώμη 
του Δ.Σ., δυνανται να μετατρεπονται σε ανώνυμες 
εταιρίες οι δημόσιες επιχειρήσεις που δεν έχουν τη 
μορφή αυτή και να καταρτίζονται τα καταστατικά τους, 
σύμφωνα με τις διατάξεις του παρόντος νόμου και του 
κ.ν. 2190/1920. Με όμοια προεδρικά διατάγματα δύναται 
για ορισμένες δημόσιες επιχειρήσεις να παραταθεί η 
προθεσμία του ανωτέρω εδαφίου για ένα επιπλέον 
εξάμηνο. Ομοίως με κοινές αποφάσεις των Υπουργών 
Εθνικής Οικονομίας. Οικονομικών και του εποπτεύοντος 
Υπουργού, που εκδίδονται εντός της ως άνω προθε¬ 
σμίας, προσαρμόζονται στις διατάξεις του παρόντος 
νόμου τα κατασταστικά των δημοσίων επιχειρήσεων που 
έχουν τη μορφή της ανώνυμης εταιρίας η εγκρίνεται η 
προσαρμογή τους. 

2. Αλλαγές στη σύνθεση του μετοχικού κεφαλαίου 
των δημοσίων επιχειρήσεων πραγματοποιούνται σύμ¬ 
φωνα με τις κείμενες διατάξεις ή οπού είναι αναγκαίο, 
με νομο. 

3. Με τα προεδρικά διατάγματα και τις κοινές υπουρ¬ 
γικές αποφάσεις της παραγράφου 1 του άρθρου αυτού, 
ορίζεται ότι οι δημόσιες επιχειρήσεις λειτουργούν με 
βάση τους κανόνες της ιδιωτικής οικονομίας, χωρίς να 
μεταβάλλεται ο χαρακτήρας τους ως εταιριών που 
ασκούν δραστηριότητα κοινής ωφέλειας. 

Άρθρο 3 

Στρατηγικό - Επιχειρησιακό Σχέδιο 
1. Οι δημόσιες επιχειρήσεις υποχρεούνται να καταρ¬ 
τίζουν: 

α) Το Στρατηγικό Σχέδιο (Σ.Σ.), που καθορίζει, στο 
πλαίσιο της γενικότερης κυβερνητικής πολιτικής, τους 
μακροχρόνιους βασικούς στόχους για την εκπλήρωσή 
των σκοπών της δημόσιας επιχείρησης και τις μεθόδους 
πραγματοποίησής τους. 

β) Το Επιχειρησιακό Σχέδιο (Ε.Σ.) με διάρκεια τριών 
(3) έως πέντε (5) ετών. Το Ε.Σ εξειδικεύει τους στοχους 
του Σ.Σ. και τις μεθόδους πραγματοποίησής τους για 
καθένα από τα έτη της διαρκειάς του. 

2 Κάθε Ε.Σ. περιλαμβάνει επί μέρους σχέδια που 
περιγράφουν τους στόχους και τις δραστηριότητες κάθε 
υπηρεσιακής ή επιχειρησιακής μονάδας, διεύθυνσης η 
τομέα, για κάθε διαχειριστική περίοδο και συνολικά για 
όλη τη διάρκειά του. 

Σε κάθε Ε.Σ.: 

α) περιγράφονται οι στόχοι που επιδιώκονται εκφρα¬ 
σμένοι σε ποσά. 

β) προσδιορίζεται ο χρόνος της πραγματοποίησής 
τους, 

γ) προσδιορίζονται τα μέσα και οι ενέργειες που 
προορίζονται για το σκοπό αυτόν, 
δ) αποτιμάται το κόστος της πραγματοποίησης των 
στόχων αυτών και 

ε) καθορίζονται οι εσωτερικές διαδικασίες παρακο¬ 
λούθησης και ελέγχου της πραγματοποίησης των στό¬ 
χων αυτών. 

Ο Υπουργός Εθνικής Οικονομίας και ο εποπτεύων 
Υπουργός παρακολουθούν την πορεία εκτέλεσης του 
εγκεκριμένου Ε.Σ. και ελέγχουν το βαθμό επίτευξης 
των στόχων του. 

Το Σ.Σ. και το Ε.Σ. υποβάλλονται απο το διοικητικό 
συμβούλιο κάθε δημόσιας επιχείρησης στον Υπουργο 
Εθνικής Οικονομίας και στον εποπτεύοντα Υπουργο. 
εγκρίνονται με κοινή τους απόφαση και κατατίθενται 
στην αρμόδια κατά τον Κανονισμό της Βουλής Επιτροπή 
της. 

3 Οι δημόσιες επιχειρήσεις που έχουν θυγατρικές 
εταιρίες, περιλαμβανόμενες ή μη στην απαρίθμηση της 
παρ. 1 του άρθρου 1 του παρόντος, υποχρεούνται να 
υποβάλουν τα Σ.Σ. και τα Ε.Σ. για λογαριασμό όλου 
του ομίλου και των εταιριών του. 

4. Το Ε.Σ. μπορεί να αναθεωρείται με τον τρόπο που 
καταρτίζεται και εγκρίνεται. Εν τούτοις σε επείγουσες 
περιπτώσεις, οι διοικήσεις των δημοσίων επιχειρήσεων 
μπορούν, αν κρίνουν αναγκαίο, για τη βελτίωση του 
αποτελέσματος της επιχείρησης να προβαίνουν σε πε¬ 
ριορισμένης έκτασης αναμορφώσεις των Επιχειρησιακών 
Σχεδίων με δική τους ευθύνη. Στο τέλος της χρήσης 
και μαζί με την έκθεση πεπραγμένων θα υποβάλλουν 
και αντίστοιχη έκθεση δικαιολόγησης των ανωτέρω αλ¬ 
λαγών, που θα αποδεικνύει την ανάγκη επιβολής τους. 

5 Η υποχρέωση υποβολής του Σ.Σ και του Ε.Σ. 
σύμφωνα με το παρόν άρθρο δεν αναιρεί την υποχρέωση 


υποβολής του προϋπολογισμού, του απολογισμού, το 
λογαριασμού αποτελεσμάτων χρήσης, καθώς και κα& 
άλλου στοιχείου που προβλέπεται από γενικές η ειδικε 
διατάξεις. 

6. Οι δημόσιες επιχειρήσεις που έχουν θυγατρικέ 
εταιρίες υποβάλλουν, εκτός από τα αναφερομενα σττ 
προηγούμενη παράγραφο, και ενοποιημένους ισολογ, 
σμούς. 

Άρθρο 4 

Συμβόλαιο Διαχείρισης - Έλεγχος της τήρησής τοι 

1. Μεταξύ του προέδρου του Δ.Σ. και του διευθύνοντοε 
συμβούλου κάθε δημοσίας επιχείρησης αφ' ενός και το: 
Δημοσίου εκπροσωπουμένου απο τον Υπουργο Εθνική·: 
Οικονομίας και τον εποπτεύοντα Υπουργό αψ ετέρου 
συναπτεται "Συμβόλαιο Διαχείρισης . στο οποίο καθο¬ 
ρίζονται με λεπτομέρεια και στο πλαίσιο του Σ.Σ. κο 
του Ε.Σ. οι στόχοι που ο πρόεδρος του Δ.Σ. και ο 
διευθύνων σύμβουλος αναλαμβάνουν να εκπληρώσου, 
κατά τη διάρκεια της θητείας τους. Το Συμβόλαιο 
Διαχείρισης κατατίθεται στην αρμόδια κατά τον Κανο¬ 
νισμό της Βουλής Επιτροπή. 

2. Το Συμβόλαιο Διαχείρισης περιλαμβάνει ιδίως: 

α) τους ορούς και κανόνες για την επίτευξη των 
στόχων του Ε.Σ. και τη διαδικασία ελέγχου εφαρμογής 
του, 

β) τους όρους και τις προϋποθέσεις αναθεώρησής 
του, ιδίως σε περίπτωση αναθεώρησης του Επιχειρη¬ 
σιακού Σχεδίου ή μεταβολής της ευρύτερης κυβερνη¬ 
τικής πολιτικής, 

γ) τις εξαιρετικές περιπτώσεις υλικής ή ηθικής επι¬ 
βράβευσης του προέδρου του Δ.Σ. και του διευθύνοντοα 
συμβούλου κατά τη λήξη της διαχειριστικής περιόδου 
ή και κατά τη λήξη της θητείας τους. Η επιβράβευστ 
αυτη δίδεται όταν οι ετήσιοι ή οι συνολικοί στόχοι του 
Ε.Σ. επιτεύχθηκαν σε βαθμό που υπερβαίνει τα προ- 
βλεπόμενα στο Συμβόλαιο Διαχείρισης, λόγω της ιδιαί¬ 
τερης ικανότητας, πρωτοβουλίας και επιμέλειας ποι 
αυτοί επέδειξαν, 

δ) τους λόγους καταγγελίας του από την πλευρά του 
Δημοσίου, 

ε) τους δείκτες παρακολούθησης των κρίσιμων οικο¬ 
νομικών μεγεθών, ιδίως τους δείκτες κόστους παρα¬ 
γωγής προϊόντων ή παροχής υπηρεσιών, παραγωγικό¬ 
τητας, βαθμού αξιοποίησης του προσωπικού, ποιότητας 
παραγόμενων προϊόντων ή παρεχόμενων υπηρεσιών, 
στ) το ποσό που διατίθεται συνολικά ετησίως για τις 
δαπάνες του προσωπικού σε σχέση με τα άλλα βασικό 
οικονομικά μεγέθη της δημόσιας επιχείρησης, 
ζ) Τις υπηρεσίες που παρέχονται χωρίς αντάλλαγμα 
η με ουσιωδώς μειωμένο αντάλλαγμα για την κάλυιφτ 
στοιχειωδών βιοτικών αναγκών προσώπων που δεν είναι 
σε θέση να καταβάλουν αντάλλαγμα ανάλογο με την 
παρεχόμενη υπηρεσία. 

3. Το Δ.Σ κάθε δημόσιας επιχείρησης συντάσσει ετήσια 
έκθεση πεπραγμένων που περιέχει όλα τα οικονομικά 
στοιχεία που αφορούν τους εγκεκριμένους, από το 
Επιχειρησιακό Σχέδιο και το Συμβόλαιο Διαχείρισης, 
στόχους. Η έκθεση υποβάλλεται μέσα στους τρεις (3; 
πρώτους μήνες του έτους στους Υπουργούς Εθνικής 
Οικονομίας, Οικονομικών και τον εποπτεύοντα Υπουργά 
Επίσης κατατίθεται στην αρμόδια κατά τον Κανονισμό 
της Βουλής Επιτροπή. 

4. Αν διαπιστωθεί σοβαρή απόκλιση των μεγεθών ή 
του χρόνου πραγματοποίησης των στόχων που δεν 
δικαιολογείται επαρκώς ή άλλος σπουδαίος λογος, με 
κοινή απόφαση του Υπουργού Εθνικής Οικονομίας και 
του εποπτεύοντος Υπουργού δύναται να καταγγελθούν 
το Συμβόλαιο Διαχείρισης και οι συμβάσεις του προέδρου 
του Δ.Σ. και του διευθύνοντος συμβούλου και να ανα¬ 
κληθεί ο διορισμός τους. *Μέσα σε ένα (1) μήνα από 
το διορισμό νέων συνομολογείται νέο Συμβόλαιο Δια¬ 
χείρισης μεταξύ αυτών και του Δημοσίου, σύμψωνα με 
το παρόν άρθρο. 

5. Με κοινή απόφαση των Υπουργών Εθνικής Οικο¬ 
νομίας και Οικονομικών δύναται να ανατίθεται σε ελε¬ 
γκτικές εταιρίες ο διαχειριστικός έλεγχος των δημοσίων 
επιχειρήσεων, σύμφωνα με τις διατάξεις της παρ. 11 
του άρθρου 38 του ν. 2065/1992 (ΦΕΚ 113 Α ) και του 
άρθρου 3 του ν. 2362/1995 (ΦΕΚ 247 Α'). 

Άρθρο 5 

Όργανα διοίκησης 

Οργανα διοίκησης των δημοσίων επιχειρήσεων είναι: 
α) Το διοικητικό συμβούλιο, 
β) Ο διευθύνων σύμβουλος, 
γ) Το συμβούλιο διεύθυνσης. 

Άρθρο 6 

Διοικητικό Συμβούλιο 

1. Το Δ.Σ. είναι το ανώτατο διοικητικό όργανο της 
δημοσίας επιχείρησης και κατά κύριο λόγο διαμορφώνει 
τη στρατηγική και την πολιτική ανάπτυξης της εταιρίας, 
ενώ εποπτεύει και ελέγχει τη διαχείριση της περιουσίας 
της. 

2. Η θητεία του διοικητικού συμβουλίου είναι πενταε¬ 
τής. 

Ο αριθμός των μελών του διοικητικού συμβουλίου των 
δημοσίων επιχειρήσεων είναι περιττός και δεν δύναται 
να υπερβαίνει τα ένδεκα (11) μέλη ή να είναι μικρότερος 
των επτά (7). Το διοικητικό συμβούλιο αποτελείται απο 
τους εκπροσώπους των μετόχων, δύο εκπροσώπους 
των εργαζομένων στη δημόσια επιχείρηση που εκλέ¬ 
γονται με άμεση και καθολική ψηφοφορία, από ένα 
πρόσωπο που υποδεικνύεται από την Οικονομική και 
Κοινωνική Επιτροπή (Ο.Κ.Ε.) και ορίζεται σύμφωνα με 
την παρ. 3 του παρόντος άρθρου και από εκπροσώπους 
του Δημοσίου. Οι εκπρόσωποι του Δημοσίου στο Δ.Σ.. 
μεταξύ των οποίων ο πρόεδρος και ο διευθύνων σύμ¬ 
βουλος, ορίζονται με κοινή- απόφαση των Υπουργών 
Εθνικής Οικονομίας, Οικονομικών και του εποπτεύοντος 
Υπουργού, με την επιφύλαξη των διατάξεων του άρθρου 
10 του ν. 2322/1995 (ΦΕΚ 143 Α'). 

3. Το υποδεικνυόμενο από την Ο.Κ.Ε. μέλος προέρ¬ 
χεται από φορείς σχετικούς με την κάθε δημόσια επι¬ 
χείρηση και ποοτείνεται μέσα σε αποκλειστική προθεσμία 
δύο (2) μηνών αφότου ειδοποιηθεί η Ο.Κ.Ε. από το 
Υπουργείο Εθνικής Οικονομίας. Η ίδια προθεσμία ισχύει 
και για την πρόταση εκπροσώπων των εργαζομένων. 
Αν οι προθεσμίες αυτές παρέλθουν άπρακτες, το Δ.Σ. 
συγκροτείται και λειτουργεί χωρίς τα μέλη αυτά. 

4. Ος προς τις δημόσιες επιχειρήσεις των οποίων 
το Καταστατικό καταρτίζεται με προεδρικό διάταγμα, 
σύμφωνα με το άρθρο 2 του παρόντος νόμου, οι 
διατάξεις των παραγράφων 2 και 3 του παρόντος 
άρθρου εφαρμόζονται μετά τη δημοσίευση των προε¬ 


δρικών διαταγμάτων αυτών Ος προς τις δημόσιε 
επιχειρήσεις των οποίων το Καταστατικό θα τροπσ 
ποιηθεί με κοινές υπουργικές αποφάσεις, σύμφωνο μ 
το άρθρο 2 του παρόντος νόμου, οι διατάξεις τω· 
παραγράφων 2 και 3 του παρόντος άρθρου εφαρμόςοντυ 
μετά τη λήξη της θητείας του Δ.Σ. κάθε δημόσιό, 
επιχείρησης. 

Άρθρο 7 

Διευθύνων Σύμβουλος 

1. Στις δημόσιες επιχειρήσεις που προσαρμόζουν τα 
κατασταστικά τους σύμφωνα με το άρθρο 2 του πα¬ 
ρόντος και στις οποίες δεν έχει ήδη ορισθεί διευθύνων 
σύμβουλος, αυτός προσλαμβάνεται για χρονικό διάστημα 
πέντε (5) ετών μετά από δημόσια προκήρυξή της θέσης 

2. Ο διευθύνων σύμβουλος είναι μέλος του Δ.Σ της 
δημοσίας επιχείρησης και η ιδιότητά του δεν είνα. 
ασυμβίβαστη με την ιδιότητα του προέδρου του Δ.Σ 

3. Τα ελαχιστά απαιτούμε να προσόντα για την κα¬ 
τάληψη της θέσης του διευθυνοντος συμβούλου είναι 
πτυχίο Α.Ε.Ι. της ημεδαπής ή ισότιμό της αλλοδαπής 
και πενταετής εμπειρία σε θέση σημαντικής ευθυνης 
και απαιτήσεων στο δημόσιό η τον ιδιωτικό τομέα, με 
αντικείμενο συναφές προς το κύριο αντικείμενο των 
δραστηριοτήτων της συγκεκριμένης δημόσιας επιχείρη¬ 
σης. 

4. Η προκήρυξή της θέσης του διευθυντος συμβούλου 
γίνεται με κοινή απόφαση των Υ πουργών Εθνικής Οι¬ 
κονομίας και του εποπτεύοντος Υπουργού. Με την 
απόφαση αυτή καθορίζεται η διαδικασία της επιλογής, 
εξειδικεύονται τα αναγκαία προσόντα και μπορεί να 
ορίζεται οτι για την κατάληψη της θέσης απαιτούνται 
και προσόντα πέραν των αναφερομένων στην προη¬ 
γούμενη παράγραφο. 

Άρθρο 8 

Συμβούλιο Διεύθυνσης - Γενικοί Διευθυντές 

1 Στις δημόσιες επιχειρήσεις λειτουργεί συμβούλιο 
διεύθυνσης, με κυρία αποστολή το συντονισμό και την 
εξασφάλιση της απαραίτητης συνοχής της λειτουργίας 
της εταιρίας, την επίλυση σημαντικών προβλημάτων της 
τρέχουσας διαχείρισης, τη ληψη αποφάσεων για προ¬ 
μήθειες η αναθέσεις έργων μέχρι το τιθέμενο απο το 
Δ.Σ. χρηματικό οριο και την άσκηση κάθε άλλης αρμο¬ 
διότητας που του εκχωρεί το Δ.Σ. Στο συμβούλιο 
διεύθυνσης μετέχει ως πρόεδρός ο διευθυνων σύμβου¬ 
λος και οι γενικοί διευθυντές η. αν υπάρχει μονο ένας 
γενικός διευθυντής, αυτός και οι διευθυντές η. σε κάθε 
άλλη περίπτωση, οι διευθυντές Το Δ.Σ εγκρίνει τον 
Κανονισμό Λειτουργίας του συμβουλίου διεύθυνσης μετά 
από πρόταση του διευθυνοντος συμβούλου 

2 Οι γενικοί διευθυντές είναι ανώτατα στελεχη της 
δημοσίας επιχείρησης, εκτός οργανικών θέσεων, προί- 
στανται αυτοτελών τομέων δράσης της και ορίζονται 
με απόφαση του Δ.Σ., που εκδίδεται μετά από πρόταση 
του διευθύνοντος συμβουλου. όπου προσδιορίζονται και 
οι αρμοδιότητες ενός εκάστου. 

3. Οι γενικοί διευθυντές επιλέγονται απο εξειδικευμενσ 
στελέχη διοίκησης από το προσωπικό της δημόσιας 
επιχείρησης ή εκτός αυτού με απόσπαση ή με σύναψη 
ειδικής σύμβασης. 

4. Η αναγκαιότητα διορισμού γενικών διευθυντών 
υπόκειται στην κρίση του Δ.Σ., το οποίο καθορίζει τον 

αριθμό και τις αρμοδιότητες τους, καθώς και τον τροπο 


λειτουργίας του ουμβουλίου διεύθυνσης. 

Άρθρο 9 

Υποχρεώσεις των δημόσιων επιχειρήσεων 
προς τους καταναλωτές 

1. Κάθε δημοσία επιχείρηση που προσφέρει προϊόντα 
η υπηρεσίες σε καταναλωτές υποχρεουται εντός έξι 
(6) μηνών απο τη δημοσίευση του παρόντος νόμου να 
καταρτίσει και υποβάλει προς έγκριση στο εποπτευον 
Υπουργείο ένα Χάρτη Υποχρεώσεων προς τον Κατα¬ 
ναλωτή (Χ.Υ.Κ.). Εντός μηνάς οπό τη δημοσίευση του 
παρόντος νόμου, οι δημόσιες επιχειρήσεις ζητούν γρα- 
πτως τις απόψεις της Επιτροπής Προστασίας των 
Καταναλωτών των δημοσίων επιχειρήσεων και οργανι¬ 
σμών του άρθρου 13 του ν. 2251/1994 (ΦΕΚ 191 Ά) 
για το Χ.Υ.Κ Οι απόψεις της Επιτροπής υποβάλλονται 
γραπτως εντός δυο (2) μηνών από την ανωτέρω αίτηση. 

2 Ο Χ.Υ.Κ. καθορίζει τις καταστατικές υποχρεώσεις, 
τους όρους υπο τους οποίους η δημοσία επιχείρηση 
παρέχει τα προιοντα η τις υπηρεσίες της προς τους 
καταναλωτές και τη διαδικασία αποζημίωσης προς αυ¬ 
τούς σε περίπτωση μη τηρησης εκ μέρους της των 
ανωτέρω υποχρεώσεων και όρων. 

3. Οι δημόσιες επιχειρήσεις της παρ. 1 του παρόντος 
άρθρου υποβάλλουν με τον ετήσιο προϋπολογισμό τους 
προς έγκριση σύστημα Δεικτών Εξυπηρέτησης και Α¬ 
ποτελεσματικότατος (Δ.Ε.Α.). Οι Δ.Ε.Α. καθορίζονται 
αναλογα με τη συγκεκριμένη φύση των παρεχόμενων 
υπηρεσιών ή παραγόμενων προϊόντων και περιλαμβά¬ 
νουν δείκτες ποιότητας αυτών. 

Άρθρο 10 
Θέματα προσωπικού 

1 Οι διατάξεις του παρόντος νόμου δεν θίγουν τις 
κείμενες διατάξεις νόμων και συλλογικών συμβάσεων 
εργασίας (Σ.Σ.Ε.) που ρυθμίζουν τις εργασιακές σχέσεις 
του προσωπικού των δημόσιων επιχειρήσεων. 

2. Η πολιτική ως προς τις αμοιβές του προσωπικού 
των δημόσιων επιχειρήσεων καθορίζεται στο Συμβόλαιο 
Διαχείρισης σε σχέση και με τα άλλα βασικά οικονομικά 
μεγέθη. 

3. Επιτρέπεται η χορήγηση στο προσωπικό των οη 
μοσιων επιχειρήσεων επιπλέον αμοιβών στο πλαίσιο 
άσκησης πολιτικής στελεχών ή με σκοπό την αύξηση 
της παραγωγικότητας, είτε με τη μορφή επιβράβευσης 
επιτυχιών είτε με τη σύνδεση αμοιβών και παραγωγι¬ 
κότητας, όπου* η τελευταία μπορεί αντικειμενικά να 
μετρηθεί. Η χορήγηση αυτή επιτρέπεται υπό την προϋ¬ 
πόθεση της πρόβλεψής της στην ετήσια συνολική δα¬ 
πάνη μισθοδοσίας. 

4. Οι διοικήσεις των δημόσιων επιχειρήσεων υπο- 
χρεούνται να λάβουν όλα τα απαραίτητα μέτρα για την 
αναβάθμιση και αξιοποίηση του προσωπικού τους κα¬ 
ταρτίζοντας, όπου χρειάζεται, νέους κανονισμούς προ¬ 
σωπικού και οργανογράμματα, καθώς και προγράμματα 
εκπαίδευσης και επιμόρφωσής του. Ιδιαίτερα για τους 
Γ.Κ.Π. των επιχειρήσεων και ζητήματα που αφορούν 
τις εργασιακές σχέσεις, οποιαδήποτε αλλαγή απαιτεί 
τη σύμφωνη γνώμη των δύο μερών (επιχείρηση - ερ¬ 
γαζόμενοι) με τη διαδικασία της υπογραφής συλλογικής 
σύμβασης από την πιο αντιπροσωπευτική οργάνωση 
του χώρου. 


Άρθρο 11 
Εξουσιοδοτήσεις 

Με κοινή απόφαση του Υπουργού Εθνικής Οικονομίας 
και του εποπτεύοντος Υπουργού ρυθμίζονται οι λεπτο¬ 
μέρειες εφαρμογής των διατάξεων του άρθρου 3 πα¬ 
ράγραφοι 1 έως και 4 και του άρθρου 4 παράγραφοι 
1 και 2 και ιδίως ο χρονος υποβολής και έγκρισης των 
Σ.Σ. και των Ε.Σ. και της υπογραφής των Σ.Δ.. 

Άρθρο 12 

Σύσταση Διεύθυνσης Ειδικών Χρηματοδοτήσεων 
και Προγραμμάτων και Τεχνικής Βοήθειας 
(Ε.Χ.Π.Τ.Β.) 

Συνιστάται στη Γενική Διεύθυνση Εξωτερικών Οικο¬ 
νομικών και Εμπορικών Σχεσεων (Γ Δ. Ε.Ο. και Ε.Σ.) 
της Γενικής Γραμματείας Διεθνών Οικονομικών Σχέσεων 
Διεύθυνση Ειδικών Χρηματοδοτήσεων και Προγραμμά¬ 
των και Τεχνικής Βοήθειας, με αρμοδιότητα στους τομείς 
του σχεδιασμού. συντονισμού, υλοποίησης, παρακολού¬ 
θησης - ελέγχου και αξιολόγησης κάθε είδους ειδικών 
προγραμμάτων και έργων με εθνική, κοινοτική η διεθνή 
χρηματοδότηση, που απευθύνονται προς τρίτες χώρες, 
οι οποίες χρειάζονται βοήθεια. 

Με κοινή απόφαση κανονιστικού περιεχομένου των 
Υπουργών Εσωτερικών, Δημόσιας Διοίκησης και Απο¬ 
κέντρωσης. Εθνικής Οικονομίας και Οικονομικών, που 
δημοσιεύεται στην Εφημερίδα της Κυβερνήσεως, κα¬ 
θορίζονται η διάρθρωση της Διεύθυνσης σε επι μέρους 
οργανικές μονάδες και η κατανομή σ αυτές των ειδι¬ 
κότερων αρμοδιοτήτων τους. 

Άρθρο 13 

1. Μετά το πρώτο εδάφιο της περίπτωσης (β) της 
παραγράφου 1 του άρθρου 1 των κωδικοποιημένων με 
το άρθρο 1 του π.δ/τος 456/1995 (ΦΕΚ 269 Α) δια¬ 
τάξεων που αφορούν στην παροχή επενδυτικών κινή¬ 
τρων σε ενιαίο κείμενο, προστίθεται εδάφιο, ως εξής 

Ή αγορά αποπερατωθεισών ή ημιτελών κτιριακών και 
βοηθητικών εγκαταστάσεων που γίνεται αποκλειστικά 
στα πλαίσια επενδύσεων σχετιζομένων με την αποκα¬ 
τάσταση των δραστηριοτήτων που επλήγησαν από 
πλημμύρες". 

2. Στην τρίτη σειρά του (α) εδαφίου της παραγράφου 
3 του άρθρου 5 των κωδικοποιημένων με το άρθρο 1 
του π.δ/τος 456/1995 (ΦΕΚ 269 Α) διατάξεων που 
αφορούν στην παροχή επενδυτικών κίνητρων σε ενιαίο 
κείμενο, και μετά τη λέξη "Θράκη . προστίθεται φράση, 

ως εξής; 

"ή για επενδύσεις που γίνονται στα πλαίσια οποκα¬ 
τάστασης των δραστηριοτήτων που έπληγησαν από 
πλημμύρες". 

3. Στο τρίτο εδάφιο της παραγράφου 4α του άρθρου 
9 των κωδικοποιημένων με το άρθρο 1 του π.δ/τος 
456/1995 (ΦΕΚ 269 Α') διατάξεων που αφορούν στην 
παροχή επενδυτικών κινήτρων σε ενιαίο κείμενο, προ¬ 
στίθενται τα εξής: 

"Επίσης η διάταξη αυτή εφαρμόζεται για τη μετεγκα¬ 
τάσταση από οποιαδήποτε περιοχή (συμπεριλαμβανο- 
μένης και της περιοχής Α) στην ίδια ή άλλη περιοχή 
της επικράτειας και χωρίς τον περιορισμό της εγκα¬ 
τάστασης εντός ΒΙ.ΠΕ. Ε.Τ.Β.Α. επιχειρήσεων της πα¬ 
ραγράφου 1 του άρθρου 2, που γίνεται αποκλειστικά 

στα πλαίσια επενδύσεων τους σχετιζομενων με την 
αποκατασταση των δραστηριοτήτων που επλήγησαν 
από πλημμύρες". 

4. Οι ρυθμίσεις των προηγούμενων παραγράφων 1, 

2 και 3 έχουν εφαρμογή και για τις επιχειρήσεις της 
παραγράφου 1 του άρθρου 2 του ν. 1892/1990, των 
οποίων επενδύσεις αυτής της κατηγορίας έχουν υπαχθεί 
στις διατάξεις του ίδιου νόμου, κατά την Α και Β 
εξεταστική περίοδο 1995. Γι' αυτές τις περιπτώσεις η 
απόφαση υπαγωγής μπορεί να τροποποιηθεί για τη 
σχετική αύξηση του κόστους της επένδυσης προς 
ενσωμάτωση του κόστους αγοράς κτιριακών και βοη¬ 
θητικών εγκαταστάσεων και των δαπανών μετεγκατά¬ 
στασης της περίπτωσης (ε) της παρ. 1 του άρθρου 1 
του κωδικοποιημένου αναπτυξιακού νόμου, χωρίς την 
προϋπόθεση της προηγούμενης υλοποίησης του 50% 
της παραγωγικής επένδυσης της παραγράφου 10 του 
άρθρου 6 του ίδιου νόμου. Σε περίπτωση δε που η 
αγορα των κτιριακών και βοηθητικών εγκαταστάσεων, 
καθώς και οι δαπάνες μετεγκατάστασης θα έχουν ηδη 
πραγματοποιηθεί μέχρι την ως άνω τροποποίηση της 
απόφασης υπαγωγής, η επιχείρηση δεν δικαιούται να 
εφαρμόσει τις διατάξεις της παραγράφου 10 του άρθρου 
6 του ως άνω νόμου για αναμόρφωση του κόστους του 
τμήματος αυτού της παραγωγικής επένδυσης. 

Άρθρο 14 

1. Η αληθής έννοια του εδαφίου 3 της παρ. 1 του 
άρθρου 15 του ν. 2328/1995 έχει ως εξής: 

"Εφόσον μέτοχος είναι άλλη ελληνική ανώνυμη εται¬ 
ρεία και οι μετοχές αυτής της εταιρείας πρέπει να είναι 
ονομαστικές και ούτω καθεξής μέχρι φυσικού προσώ¬ 
που". 

2. Το εδάφιο 4 της παρ. 1 του άρθρου 15 του ν. 
2328/1995 τροποποιείται ως εξής: 

"Ειδικά ως προς τις εισηγμένες στο Χ.Α.Α. εταιρείες 
η υποχρέωση περαιτέρω ονομαστικοποίησης μέχρι φυ¬ 
σικού προσώπου δεν ισχύει για τις μετοχές που κατέ- 
χονται από Οργανισμούς Συλλογικών Επενδύσεων σε 
Κινητές Αξίες (Ο.Σ.Ε.Κ.Α.), Εταιρείες Επενδύσεων Χαρ¬ 
τοφυλακίου του ν. 1969/1991. τράπεζες, ασφαλιστικά 
ταμεία, ασφαλιστικές εταιρείες, χρηματιστηριακές εται¬ 
ρείες και εταιρείες επιχειρηματικού κεφαλαίου και μέχρι 
ποσοστού 5% για καθένα από αυτους. Σε κάθε περί¬ 
πτωση ο περιορισμός του ποσοστού μέχρι 5% δεν 
ισχύει για τις τράπεζες, εφόσον έχουν περιέλθει στην 
κυριοτητά τους περισσότερες μετοχές, είτε λογω α¬ 
ναδοχής εκδόσεως νέων μετοχών είτε λόγω αναγκα¬ 
στικής εκτελέσεως. Η ρύθμιση των παραπανω εδαφίων 
ανατρέχει στην 3η Αυγούστου 1995, οπότε τεθηκε σε 
ισχύ ο ν. 2328/1995". 

Άρθρο" 15 

1. Η διάταξη της παρ. 8 του άρθρου 3 του ν. 2297/1995 

αντικαθίσταται ως εξής: * 

'8. Επιτρέπεται η απόσπαση υπαλλήλων των κλάδων 
Υπηρεσιών Εξωτερικού από το Γραφείο Ο.Ε.Υ. σε 
Γραφείο Ο.Ε.Υ., από Γραφείο Ο.Ε.Υ. σε Πρεσβευτικές, 
Προξενικές Αρχές και Μ.Ε.Α. και από Κ.Υ. (Ελλάδα) 
σε Πρεσβευτικές και Προξενικές Αρχές και Μ.Ε.Α.. 
εφάσον αυτό υπαγορεύεται από υπηρεσιακές ανάγκες 
ειδικώς αιτιολογημένες. 


Η απόσπαση αυτή είναι διάρκειας μέχρι δυο (2) ετών 
δυνάμενη να ανανεωθεί για ένα (1) ακόμη έτος και 
γίνεται με απόφαση του Υπουργού Εθνικής Οικονομίας 
η κοινή απόφαση των Υπουργών Εθνικής Οικονομίας 
και Εξωτερικών, προκειμένου για Πρεσβευτικές και Προ¬ 
ξενικές Αρχές, που εκδίδεται μετά από σύμφωνη γνώμη 
του οικείου υπηρεσιακού συμβουλίου." 

2. Στο άρθρο 4 του ν. 2297/1995 προστίθεται πα¬ 
ράγραφος με αριθμό 7 με το ακόλουθο περιεχόμενο: 

'7.α. Στους Προϊσταμένους Γραφείων Γενικών Συμ¬ 
βούλων Ο.Ε.Υ. παρέχεται η εκάστοτε προβλεπομενη 
απο το άρθρο 132 παρ. 1 του ν. 419/1976. όπως 
τροποποιήθηκε από το ν. 2080/1992 (ΦΕΚ 153 Α). 
δωρεάν οίκηση εις βάρος του Δημοσίου. 

β Η παράγραφος 4 του άρθρου 4 του ν 2297/1995 
εξακολουθεί να ισχύει και μετά τη δημοσίευση του ν 
2346/1995 (ΦΕΚ 220 Α ). 

γ. Στην παράγραφο 4 του άρθρου 4 του ν. 2297/1995 
προστίθεται εδάφιο με το ακολουθο περιεχόμενο: 

'Προκειμενοϋ περί θεμάτων των υπάλληλων των κλά¬ 
δων των Υπηρεσιών Εξωτερικού του Υπουργείου Εθνι¬ 
κής Οικονομίας, που δεν ρυθμίζονται απο το ν. 2297/ 
1995 (ΦΕΚ 50 Α). εξακολουθούν να εφαρμόζονται και 
μετά τη δημοσίευση του ν 2346/1995 (ΦΕΚ 220 Α ) οι 
διατάξεις του ν. 419/1976 (ΦΕΚ 221 Α) Περί Οργα¬ 
νισμού του Υπουργείου Εξωτερικών", όπως αυτές εκα- 
στοτε ισχύουν σε κάθε περίπτωση." 

Η ισχύς της παραγράφου 7 αρχίζει από τη δημοσίευση 
του ν. 2297/1995". 

3. Η διάταξη της παρ. 9 του άρθρου 6 του ν. 2297/1995 
καταργειται απο της ισχύος της. 

Άρθρο 16 

1. Η παράγραφος 3 του άρθρου 2 του ν. 1819/1988 
αντικαθίσταται ως εξής: 

"3. Η μελέτη και η εισήγηση των θεμάτων της περί¬ 
πτωσης α της προηγούμενης παραγράφου ανατίθεται 
στο Οικονομικό Επιμελητήριο της Ελλάδος με απόφαση 
του Υπουργού Εθνικής Οικονομίας και υποβάλλεται σ 
αυτόν μέσα στην προθεσμία που ορίζεται με την ίδια 
απόφαση. Η προθεσμία αυτή δεν μπορεί να είναι μι¬ 
κρότερη από τρεις (3) μήνες ούτε μεγαλύτερη από ενα 

(1) έτος. Σε ειδικές επαρκώς αιτιολογημένες περιπτώ¬ 
σεις η εν λόγω προθεσμία μπορεί νσ ορίζεται σε δυο 

(2) έτη. Ο Υπουργός Εθνικής Οικονομίας διαβιβάζει την 
εισήγηση του Οικονομικού Επιμελητηρίου της Ελλάδος 
στο Ε.ΣΥ.Λ.. Η προθεσμία γνωμοδότησης του Ε.ΣΥ.Λ.. 
που ορίζεται με το σχετικό έγγραφο του Υπουργού 
Εθνικής Οικονομίας, δεν μπορεί να είναι μικρότερη απο 
ένα (1) μήνα ούτε μεγαλυτερή από ένα (1) έτος Αν 
το Οικονομικά Επιμελητήριο της Ελλάδος δεν υποβάλει 
την εισηγηση του για τα παραπάνω θέματα μέσα στην 
προθεσμία που ορίζεται, το Ε.ΣΥ.Λ. γνωμοδοτει υστέρα 
από εισήγηση της Διεύθυνσης Λογιστικής Τυποποίησης 
ή ειδικής επιτροπής εμπειρογνωμόνων που συνιστάται 
με απόφαση του Υπουργού Εθνικής Οικονομίας, ύστερα 
από γνώμη του Ε.ΣΥ.Λ.. 

Με απόφαση του Υπουργού Εθνικής Οικονομίας κα¬ 
θορίζεται κάθε λεπτομέρεια και κάθε διαδικαστικό θέμα 
για την εφαρμογή των διατάξεων της παραγράφου 
αυτής." 

2. Στην παράγραφο 2 του άρθρου 6 του ν 1819/1988 
προστίθενται ως περιπτώσεις β και η οι έξης προβλέ¬ 
ψεις αντίστοιχα: 

-β. εναν υπάλληλο του Υπουργείου Εθνικής Οικονο¬ 
μίας, της Διεύθυνσης Τομέων Παραγωγής ή Διεύθυνσης 
Δ Ε. Κ.Ο., Προϊστάμενο Διεύθυνσης η τμήματος. 

η το γραμματέα, υπάλληλο του Υπουργείου Εθνικής 
Οικονομίας, της Διεύθυνσης Τομέων Παραγωγής." 

3 Οι περιπτώσεις β', γ, δ, ε και στ της ανωτέρω 
παραγράφου αναγράφονται στο έξης ως περιπτώσεις 
γ. δ. ε, στ και ζ' αντίστοιχα. 

ί ΐχην παράγραφο 3 του άρθρου 6 του ν. 1819/1988 
προστίθεται ως περίπτωση β πλέξης πρόβλεψη: 

'β. απο τον Υπουργό Εθνικής Οικονομίας, ο υπάλληλος 
του Υπουργείου Εθνικής Οικονομίας και ο γραμματέας. 

5 Οι περιπτώσεις β. γ, δ, ε και στ' της ανωτέρω 
παραγράφου αναγράφονται στο έξης ως περιπτώσεις 
γ. δ, ε στ και ζ' αντίστοιχα. 

6 Οι περιπτώσεις β μέχρι και στ του εδαφίου 2 της 
πσραγραψου 4 του άρθρου 6 του ν 1 819/1988 ανα¬ 
γράφονται στο έξης β μέχρι και ζ 

7 Η παράγραφος 8 του άρθρου 6 του ν. 1819/1988 

καταργείτσι 

8. Η παράγραφος 1 του άρθρου 7 του ν 1819/1988 
αντικαθίσταται ως έξης: 

Ί. Με κοινή απόφαση των Υπουργών Εθνικής Οικο¬ 
νομίας και Οικονομικών ορίζονται: 

α. Το παράβολο που πρέπει κατα περίπτωση να 
καταβληθεί από τον ιδιώτη ενδιαφερόμενό για τη συ¬ 
ζήτηση προσφυγής του στην Επιτροπή Επίλυσης Λο¬ 
γιστικών Αμφισβητήσεων, σύμφωνα με τα προβλεπόμενα 
στο άρθρο 6 του ν. 1819/1988 ή για την εξέταση 
αιτήματος του στο Εθνικό Συμβούλιο Λογιστικής και 
την έκδοση γνωμοδότησης, σύμφωνα με το άρθρο 2 
του ν 1819/1988. 

β. Η αποζημίωση του προέδρου και των λοιπών μελών 
της Επιτροπής Επίλυσης Λογιστικών Αμφισβητήσεων 
και του Εθνικού Συμβουλίου Λογιστικής, που δεν υπό- 
κειται στους περιορισμούς του ν. 1256/1982 και του 
άρθρου 18 του ν. 1505/1984" 

9 Κυρουται η κοινή υπουργική απόφαση των Υπουρ¬ 
γών Εθνικής Οικονομίας και Οικονομικών και Υφυπουρ¬ 
γού Ανάπτυξης, με αριθ. πρωτ. 13995 ,Γ " 423/23.4.1996, 
που δημοσιεύθηκε στο ΦΕΚ 300 Β . 

Άρθρο 17 

1 Στην περίπτωση (κ) της παραγράφου 1 του άρθρου 
1 των κωόικοποιημενων με το π.δ 456/1995 (ΦΕΚ 269 
Α) διατάξεων που αφορούν στην παροχή επενδυτικών 
κίνητρων σε ενιαίο κείμενο, προστίθενται τα έξης: 

"Με απόφαση του Υπουργού Εθνικής Οικονομίας, που 
μπορεί να εχει αναδρομική ισχύ, καθορίζονται: ι) οι ως 
ανω περιοχές, ιι) τα παρεχόμενο στις επενδύσεις αυτές 
κίνητρο οσον αφορά την επιχορήγηση και επιδότηση 
επιτοκίου και ιιι) κάθε αναγκαία λεπτομέρεια για την 
εφαρμογή της διάταξης αυτής ια τις εν λόγω επεν¬ 
δύσεις και τις επιχειρήσεις πγ ι εκμεταλλεύονται τα 
μεταφορικά αυτά μέσα". 

2. Το τελευταίο εδάφιο της παραγράφου 1 του άρθρου 
19 των κωδικοποιημένων με το άρθρο 1 του π.δ/τος 
456/1995 (ΦΕΚ 269 Α) διατάξεων που αφορούν στην 
παροχή επενδυτικών κινήτρων σε ενιαίο κείμενο, αντι¬ 
καθίσταται. αφοτου ίσχυσε, ως εξής: 

"Οι διατάξεις της παραγράφου αυτής έχουν εφαρμογή 
για τις αιτήσεις υπαγωγής που υποβάλλονται από την 
1η Νοεμβρίου 1994 και μετά". 


Άρθρο 18 

1 Η δεύτερη πρόταση της παραγράφου 6α του άρθρου 
6 των κωδικοποιημένων με το άρθρο 1 του π.δ/τος 
456/1995 (ΦΕΚ 269 Α ) διατάξεων που αφορούν στην 
παροχή επενδυτικών κίνητρων σε ενιαίο κείμενο, αντι¬ 
καθίσταται ως έξης: 

"Οι διαδικασίες εξέτασης και υπαγωγής των αιτήσεων 
από τις αρμόδιες υπηρεσίες και γνωμοδοτικές επιτροπές 
ολοκληρώνοντα* μέχρι την 30ή Νοεμβρίου και την 31η 
Μαίου, αντίστοιχα, οι δε αποφάσεις υπαγωγής εκόίδο- 
νται το αργότερο εντός των επομένων τριαντα (30) 
εργάσιμων ημερών απο τις ημερομηνίες αυτές, εντός 
των οποίων δημοσιεύονται και οι περιλήψεις τους στην 
Εφημερίδα της Κυβερνησεως 
2. Οι ρυθμίσεις της προηγούμενης παραγράφου έχουν 
εφαρμογή για τις επενδύσεις που υπάγονται στις δια¬ 
τάξεις του κωδικοποιημενου νόμου 1892/1990 από την 
1η Μαίου 1996 και μετά. 

Άρθρο 19 

Μετακινήσεις εκτός έδρας του προσωπικού της 
Γενικής Γραμματείας Εθνικής Στατιστικής 
Υπηρεσίας της Ελλάδος (Γ.Γ. Ε.Σ.Υ.Ε.) 

1. Οι διατάξεις της παραγράφου 3 του άρθρου 2 του 
ν. 2346/1995 (ΦΕΚ 220 Α") έχουν εφαρμογή και για 
τους υπαλλήλους της Γ ενικής Γ ραμματείας Εθνικής 
Στατιστικής Υπηρεσίας της Ελλάδος (Γ.Γ. Ε.Σ.Υ.Ε.) σε 
περιόδους γενικών απογραφών. 

2. Στους υπαλλήλους της ίδιας Υπηρεσίας (Γ.Γ. Ε.Σ. 
Υ.Ε.), που υπΓίρετούν σε υπηρεσίες στοτιοχικπς νομαρ¬ 
χιακού επιπέδου και μετακινούνται οε απόστααη από 
δέκα (10) μέχρι πενήντα (50) χιλιόμετρα γιο τη συλλογή 
στατιστικών στοιχείων ή τη διεξαγωγή απογραφών. 
μεοοαπογραφών και στατιστικών ερευνών ή εργασιών 
μέσα στα όρια του νομού της αρμοδιότητας τους και 
επιστρέφουν αυθημερόν στην έδρα τους, καταβαλλεται 
η αποζημίωση της παραγράφου 4 του άρθρου 4 ίου ν. 
2346/1995, μειωμένη κατά εξήντα τοις εκατό (60%). 

Άρθρο 20 

1. Επιτρέπεται η μετάταξη των εργαζόμενων στα 
ΝΑΥΠΗΓΕΙΑ ΕΛΕΥΣΙΝΟΣ Α.Ε. ανεξαρτήτως ηλικίας 
αυτών, σε όλες τις υπηρεσίες και νομικά πρόσωπα των 
περιπτώσεων α' εως και στ της παρ 1 του άρθρου 14 
του ν. 2190/1994. Η μετάταξη διενεργείται κατα πα¬ 
ρέκκλιση των διατάξεων του άρθρου 9 του ν. 2266/1994 
(ΦΕΚ 218 Α') και δεν επιτρέπεται για όσους πληρούν 
τις προϋποθέσεις πρόωρης συνταξιοδότησης που ορί¬ 
ζονται στην παρ 5 του άρθρου 13 του ν. 236//1995 
(ΦΕΚ 261 Α') 

2. Η μετάταξη των άνω εργαζόμενων διενεργείται με 
κοινή απόφαση του Υπουργού Εσωτερικών, Δημοσίας 
Διοίκησης και Αποκέντρωσης και του εποπτεύοντος την 
οικεία υπηρεσία, επιχείρηση, οργανισμό ή νομικό πρό¬ 
σωπό Υ πουργού, σε κλάδο ή ειδικότητα της εκπαιδευ¬ 
τικής βαθμίδας που ανήκει ο μετατασσόμενος. Οι με¬ 
τατάξεις μπορεί να γίνονται και σε κλάδο συναφών 
τυπικών προσόντων της ίδιας εκπαιδευτικής βαθμίδας 
σε κενές θεσεις ή και σε προσωρινές προσωποπαγείς 
θέσεις σε υφιστάμενο ή και σε προσωρινό κλάδο, που 
συνιστώνται με την περί μετατάξεως πράξη και καταρ- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2541 


γούνται αυτοδίκαια με την κατα οποιονδηποτε τροπο 
αποχώρηση του μεταταοσόμενου. 

3. Οι μετατασσόμενοι κατατάσσονται σε βαθμό ανά¬ 
λογο με τα προσόντα τους και το χρόνο προϋπηρεσίας 
που έχει αναγνωριοθεί από τα ΝΑΥΠΗΓΕΙΑ ΕΛΕΥΣΙΝΟΣ 
Α.Ε. και σύμφωνα με τα τυπικά προσόντα του κλάδου 
στον οποίο μετατάσσονται και σε μισθολογικά κλιμάκιά 
της οικείας κατηγορίας, ανάλογα με το συνολικό χρονο 
υπηρεσίας τους. Τυχόν επιπλέον τακτικές αποδοχές 
διατηρούνται ως προσωπική διαφορά, η οποία μειώνεται 
από τη χορήγηση επόμενου μισθολογικού κλιμακίου ή 
επιδόματος χρόνου υπηρεσίας μέχρι την εξαφάνισή της. 
Ο συνολικός χρόνος υπηρεσίας του μετατασσόμενου 
που έχει αναγνωριοθεί από τα ΝΑΥΠΗΓΕΙΑ ΕΛΕΥΣΙΝΟΣ 
Α.Ε. θεωρείται ως πραγματική υπηρεσία για θέματα 
υπηρεσιακής του κατάστασης. 

4. Για την κατά τα ανωτέρω μετάταξη απαιτείται 
αίτηση του εργαζομένου, συνοδευόμενη από πληρη 
βιογραφικά στοιχεία αυτού, που θα πρέπει να υποβληθεί 
το βραδύτερο μέχρι 30.6.1996. Οι σχετικές αιτήσεις 
ικανοποιούνται κατά προτεραιότητα το αργότερο μέχρι 
30.9.1996. 

5. Κάθε λεπτομέρεια εφαρμογής του παρόντος άρθρου 
ρυθμίζεται με κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Ανάπτυξης 
και Εργασίας και Κοινωνικών Ασφαλίσεων. 


Άρθρο 21 

1. Το εδάφιο β' της παραγράφου 1 του άρθρου 1 του 
ν. 2359/1995 αντικαθίσταται, από τότε που ίσχυσε, ως 
εξής: 

'Τα ομόλογα έχουν διάρκεια πεντε (5) η επτά (7) ετη 
και ονομαστική αξία, ως κατωτέρω: α) Ομόλογα με 
ημερομηνία εκδοσεως 02.01.1995 ονομαστικής αξίας 
εκατόν πενήντα δύο δισεκατομμυρίων (152 000.000.000) 
δρχ. β) Ομόλογα εκδοσεως 02.01.1996 ονομαστικής 
αξίας εκατόν δέκα δισεκατομμυρίων (110.000.000.000) 
δρχ γ) Ομόλογα εκδοσεως 02.01 1997 ονομαστικής 
αξίας ογδοντα πεντε δισεκατομμυοίων (85.000 000 000) 
δρχ. δ) Ομολογα εκδοσεως 02.01.1998 ονομαστικής 
αξίας ογδοντα δισεκατομμυρίων (80 000.000 000) δρχ 
ε) Ομόλογα εκδοσεως 04.01.1999 ονομαστικής αξίας 
εξήντα πεντε δισεκατομμυρίων (65.000.000.000) δρχ 

2. Το εδάφιο γ της παραγράφου 1 του άρθρου 1 του 
ν 2359/1995 ανΥικαθίσταται. απο τότε που ιοχυσε. ως 
έξης: 

'Με απόφαση του Υπουργού Οικονομικών ρυθμίζονται 
σύμφωνα με τις συνθήκες της αγορας, η διάρκεια και 
οι λοιποί οροί έκδοσης των ομολογων. καθώς και κάθε 
άλλη αναγκαία λεπτομέρεια " 


Άρθρο 22 

Η τρίμηνη προθεσμία, που θέτουν οι διατάξεις των 
παραγράφων 17 και 20 του άρθρου 15 του ν 2386. 1996 
(ΦΕΚ 43 Α'), από τη δημοσίευση του νομού αυτου, για 
την καταβολή της διαφοράς φορολογιών μεταξύ των 
φορολογιών πετρελαίου θέρμανσης και κίνησης, με 
απαλλαγή από τις προβλεπομενες κυρώσεις, παρατει- 
νεται μέχρι 31.8.1996. 


Άρθρο 23 

1 Επαναπροσληφθεντες στο Ι.Κ.Α βασει των διατά¬ 
ξεων του άρθρου 25 του ν. 2190/1994. εφοσον έχουν 
προσόντα διοικητικού προσωπικού, κατατάσσονται σε 
θεσεις αντίστοιχες των προσόντων τους κατηγοοιας 
και κλάδου αναδρομικά απο της επαναποοσληψης τους 

2 Για τη βαθμολογική εξελιξη των επαναπροσλαμ¬ 
βανόμενων λαμβανεται υπόψη ο χρονος απο της κτή¬ 
σεως των τυπικών προσόντων του κλάδου στον οποίο 
επαναπροσλαμβάνονται. 

Άρθρο 24 
Ισχύς 

Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός από τις διατάξεις 
του που ορίζουν διαφορετικά. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 19 Ιουνίου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΟΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΠΕΡ/ΝΤΟΣ. ΧΩΡ/ΞΙΑΣ & ΔΗΜ. ΕΡΓΩΝ 

Κ. ΛΑΛΙΩΤΗΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 

ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Ε. ΠΑΝΝΟΠΟΥΛΟΣ 


ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 20 Ιουνίου 1996 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΒΕΝ1ΖΕΛΟΣ 


2542 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 _| 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. )>239762 

Φωτοαντίγραφα παλαιών Φ.Ε.Κ. 524* 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136 ί?? 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 οελίδες 100 δρχ. 

ρλημρριλπγ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάδσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 » 

25.000 · 

10.000 » 

5.000 · 

10.000 » 

3.000 » 

150.000 · 

10.000 » 

1.500 δρχ. 

2.500 » 

500 » 

2.500 » 

1.250 · 

500* » 

250 » 

500 · 

150 · 

7.500 · 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 · | 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΓΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* ΑντίνοοΦα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








